(1607) Dees soete tijdt Elck een verblijdt Soomen bevindt , Dus wie ghy zijt Droefheydt versmijt , En u bewint Ghelijck Venus Dienaren Te paren , Jn ' t groene landt Dat hem plaisant Begint te openbaren .Door ' sMeys virtuyt De aerd ' ontsluyt En gheeft ghewas Van Loof en Kruyt Dat weeldich spruyt Met bloemkens ras Die zeer lieffelijck ruycken Wilt pluijcken , Werdt ghy bespiet , Laet daerom niet V vreughde onderduijcken .Maer onghestoort Behout accoort Met reyn gheneught , Gaet zoo ' t behoort Jn liefden voort Ghy jonghe jeught , Wilt cuss ' kens omme deelen En queelen Liedekens fray Jn dese May Met soet luydende keelen .